recursal/SuperWikiNEXT-32B huggingface dataset:
***Gonatopus*** ialah genus tumbuhan berbunga dalam keluarga Araceae yang terdiri daripada kira-kira lima spesies. Genus ini datang dari timur dan tenggara Afrika dan berkait rapat dengan *Zamioculcas*. Tumbuhan ini selalunya mengeluarkan hanya satu daun dari umbinya ketika dalam pertumbuhan. Untuk *G. boivinii*, daunnya tiga lelipan (*tripinnate*), dengan tangkai mampu mencapai lebih daripada 1 m ketinggian dan 40 cm lebar; anak daun berasingannya melebihi 10 cm panjang dan 3.5 cm lebar. Untuk *G. angustus* pula daunnya boleh mencapai 1.5 m tinggi. Seludang muncul dari umbi pada lewat musim bunga.

Penanaman dan kegunaan
----------------------

*Gonatopus* yang paling kerap ditemukan dalam himpunan dan penanaman persendirian ialah *Gonatopus boivinii*, yang sering disebut "lutut zirafah" (*giraffe knee*). Nama ini muncul dari penampilan keratan membengkak tangkai daun yang disebut buku daun.  

Memandangkan *Gonatopus boivinii* bersusur galur tropika, di kawasan beriklim sedang, ia harus ditanam menjadi tumbuhan rumah. Ia ditanam selaku tanaman hiasan untuk daun berbelaknya yang menarik. Tanah pasu yang dicampurkan sedikit sabut agak baik untuk tumbuhan ini. Tumbuhan ini harus tersimpan lembap dan subur setiap dua minggu sekali dengan baja ringan semasa musim pertumbuhan. 

Tumbuhan ini harus tersimpan hangat, dalam sinaran terang atau sedikit teduh. Selepas musim pertumbuhan, umbinya boleh digali dan disimpan menyamai bunga sarang tebuan. Tumbuhan ini boleh dibiakkan melalui keratan ataupun benih.

Spesies terpilih
----------------

* *Gonatopus angustus* N.E.Br.
* *Gonatopus boivinii* (Decne) Engl.
* *Gonatopus clavatus* Mayo
* *Gonatopus marattioides* (A. Peter) Bogner
* *Gonatopus petiolulatus* (A. Peter) Bogner

Lihat juga
----------

* *Caladium*
* *Arum*
* Keladi hiasan

Rujukan
-------

1. ↑  "*Gonatopus* Engl". *Plants of the World Online* (dalam bahasa Inggeris). Taman Botani Diraja, Kew. Dicapai pada 21 Februari 2022.

* first description of Zamioculcas boivinii (=Gonatopus b.) by J. Decaisne (1870), *Bull. Soc. Bot. France* 17, 320-321. (Perancis dan Latin)
* generic description of Gonatopus (Hook.f.) Engl. by A. Engler (1879), *DC. Mon. Phan.* II. 63; 208. (Latin)
***Homo erectus*** (Latin: "manusia yang mampu berdiri") ialah seekor spesies yang telah pupus dari genus *Homo*. Ahli anatomi Belanda, Eugene Dubois (1980-an) pertama kali menggambarkannya sebagai *Pithecanthropus erectus* berdasarkan fosil tempurung kepala dan tulang paha yang ditemuinya di Trinil, Jawa Tengah.

Sepanjang abad ke-20, ahli antropologi berdebat tentang peranan *H. erectus* dalam rantai evolusi manusia. Pada awal abad itu, setelah fosil ditemui di Jawa dan Zhoukoudian, para saintis mempercayai bahawa manusia moden berevolusi di Asia. Hal ini bertentangan dengan teori Charles Darwin yang mengatakan bahawa manusia moden berasal dari Afrika. Namun, pada tahun 1950-an dan 1970-an, beberapa fosil yang ditemui di Kenya, Afrika Timur, ternyata menunjukkan bahawa hominins memang berasal dari benua Afrika. Sehingga kini para saintis mempercayai bahawa *H. erectus* ialah keturunan dari hominins era awal seperti *Australopithecus* dan keturunan spesies *Homo* awal seperti *Homo habilis*.

*H. erectus* dipercaya berasal dari Afrika dan berhijrah ketika Pleistocene awal sekitar 2.0 juta tahun yang lalu, dan terus bertebaran ke seluruh Dunia Lama hingga mencapai Asia Tenggara.

Tulang-tulang yang dianggarkan berusia 1.8 dan 1.0 juta tahun telah ditemui di Afrika (Tasik Turkana dan Olduvai Gorge), Eropah (Georgia), Indonesia (Sangiran dan Trinil), dan China (Shaanxi). *H. erectus* menjadi hominin terpenting yang menunjukkan bahawa spesies inilah yang pertama kali meninggalkan benua Afrika.

Bacaan lanjut
-------------

* Leakey, Richard; Walker, Alan (November 1985). "Homo Erectus Unearthed". *National Geographic*. Jil. 168 no. 5. m/s. 624–629. ISSN 0027-9358. OCLC 643483454.
* Sigmon, B. A.; Cybulski, J. S. (1981). *Homo erectus: Papers in Honor of Davidson Black*. University of Toronto Press. JSTOR 10.3138/j.ctvcj2jdw.11.
* Theunissen, B.; Theunissen, L. T. (2012). *Eugène Dubois and the Ape-Man from Java*. Springer Netherlands. ISBN 9789400922099.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Homo erectus*** |

* Homo erectus Origins – Exploring the Fossil Record – Bradshaw Foundation
* Archaeology Info
* Homo erectus – The Smithsonian Institution's Human Origins Program
* Possible co-existence with Homo Habilis – BBC News
* John Hawks's discussion of the Kocabas fossil
* Peter Brown's Australian and Asian Palaeoanthropology
* The Age of Homo erectus – Interactive Map of the Journey of Homo erectus out of Africa
* Human Timeline (Interactive) – Smithsonian, National Museum of Natural History (August 2016).
***God of Gamblers*** adalah sebuah filem aksi komedi yang ditulis dan diarahkan oleh Wong Jing. Dibintangi oleh Chow Yun-fat dan Andy Lau sebagai watak utama.

Plot
----

Ko Chun adalah seorang penjudi kelas atas yang dikenali sebagai Dewa Judi.
Semua orang menghormatinya karena Ko Chun memiliki kekuatan supernatural yang membuatnya selalu menang ketika sedang berjudi. Meskipun ia terkenal, ia selalu menghindari media, ia adalah seorang yang sangat misteri. Namun Dewa Judi mudah dikenali dari ciri khasnya iaitu rambut rapi disisir ke belakang, memakai cincin batu giok di kelingking kiri, dan suka cokelat. Pada suatu hari ketika Ko Chun diminta bantuan untuk melawan penjudi asal Singapura untuk membalas dendam. 

Malam itu, setelah menang berjudi, nasib buruk menghampiri Ko Chun. Ia diserang di dalam kereta, Ko Chun berjaya melarikan diri dan turun dari kereta. Namun malang, ia malah terkena perangkap yang dipasang oleh Knife untuk jirannya. Knife pun membawa Ko Chun ke rumahnya untuk dirawat sementara waktu. Ko Chun yang cedera ternyata mengalami amnesia sebagian dan tidak mengingat identitinya sebagai Dewa Judi. Knife akhirnya mengetahui kemampuan Ko Chun yang pandai berjudi dan memanfaatkannya untuk mencari duit dan memberinya makan cokelat.

Pelakon
-------

* Chow Yun-fat sebagai Ko Chun/The God of Gamblers/Chocolate
* Andy Lau sebagai Knife/Michael Chan/Dagger
* Joey Wong sebagai Jane/Jen
* Sharla Cheung sebagai Janet
* Ng Man-tat sebagai Abang Shing
* Jimmy Lung Fong sebagai Ko Yee
* Michiko Nishiwaki sebagai Miss Chi
* Shing Fui-On sebagai Mulut besar
* Michael Chow sebagai pengurus Casino

Pautan luar
-----------

1. ↑  God of Gamblers (1989) – HKMDB
**Kartunis** atau pelukis kartun adalah orang yang melukis kartun. Karya kartunis lebih mempertengahkan jenaka terutama untuk tujuan hiburan. Banyak melukis kartun dari berbagai panel tunggal dan diterbitkan di media cetak daripada pelbagai jenis, contohnya, di majalah seperti majalah Gila-Gila, majalah Ujang, Apo?, Gempak dan Utopia.

Kartunis boleh bekerja dalam pelbagai format: kartun editorial, komik, buku komik, novel grafik atau animasi. Secara tradisinya kartunis menghasilkan lakaran kasar kepada gambar pensil yang telah siap dan kemudian menyelesaikan karya seni dengan mengunakan dakwat pen hitam atau menggunakan berus. 

Hari ini, kartunis semakin banyak bekerja di media digital.

Istilah kartunis datang daripada perkataan Inggeris, *cartoonist* yang bermaksud **pelukis kartun**. Selain kartunis, istilah **pelukis komik** turut digunakan. Istilah 'pelukis komik' selalunya digunakan untuk mereka yang mengkaryakan komik.

Lerang komik
------------

Lerang komik diterima secara meluas melalui surat khabar. 

Beberapa pencipta komik menerbitkan di media alternatif atau di Internet. Seniman komik juga mungkin kadang-kadang bekerja dalam bentuk novel grafik. 

Penerbit besar buku komik (seperti Gempak Starz) memanfaatkan pasukan kartunis untuk menghasilkan seni (biasanya memisahkan pelukis komik dan pewarna). Ketika gaya artistik yang konsisten dikehendaki di antara kartunis yang berbeza, model watak boleh digunakan sebagai rujukan.

Animasi
-------

A hand holding a pen draws a portly cartoon figure on paper.Pen celup secara tradisinya telah menjadi sebuat alat melukis popular bagi kartunis.
Kartun beranimasi dicipta untuk filem pendek, pengiklanan, filem cetera dan televisyen. Ia juga kadangkala digunakan dalam filem aksi langsung untuk babak mimpi atau tajuk pembukaan. Artis animasi kebiasaanya dirujuk sebagai juruanimasi daripada seorang kartunis.

Lihat juga
----------

* Komik di Malaysia
* Kartun
* Juruanimasi, kartunis bagi animasi.
* Mangaka, kartunis manga.
* Senarai mangaka


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Hwangab** (Hangul: 환갑code: ko is deprecated ; hanja: 還甲code: ko is deprecated ) dalam bahasa Korea, **Kanreki** (還暦/かんれき) dalam bahasa Jepun atau **Jiazi** (Bahasa Cina: 甲子code: zh is deprecated ) dalam bahasa Cina, adalah cara tradisional menyambut ulang tahun ke-60 seseorang di Asia Timur. Nombor 60 bermaksud mencapai satu kitaran besar dan bermula satu lagi kitaran baru dalam kehidupan seseorang kerana mengikut kitaran kalendar 60 tahun tradisional bagi takwim qamari. 

Pada masa lalu, purata jangka hayat adalah lebih rendah daripada 60, jadi ia juga bermakna satu perayaan panjang umur. Sambutan ini juga merupakan hasrat untuk kehidupan yang lebih lama dan makmur. Keraian ini lazimnya dibuat oleh anak orang yang beralih 60 tahun itu. Pada hari Hwangab seseorang, keluarga dan saudara-mara menyediakan sambutan hari lahir besar-besaran dengan banyak makanan.

Dengan adanya penjagaan kesihatan moden, sambutan ini adalah lebih biasa berbanding dahulu. Ramai orang Korea kini mengambil masa untuk berjalan-jalan dengan keluarga mereka daripada membuat sebuah parti yang besar untuk meraikan hari jadi ke-60. Sambutan juga dibuat apabila seseorang mencapai umur 70 (dipanggil Gohi atau Chilsun) atau 80 (Palsun).

Gobaesang, meja yang disusun untuk hwangap
Rencana ini memaparkan nama orang Korea; nama keluarganya *Hwang*.
Bagi filem 2007, lihat Hwang Jin Yi (Filem).
Bagi drama tv 2006, lihat Hwang Jin-i (Siri TV).

Fail:Hwang jini 4.JPGHwang Jini menjadi ikon popular yang digambarkan oleh artis-artis serata dunia.
**Hwang Jin-i** (1520c.-1560c.), juga dikenali dengan nama gisaengnya sebagai **Myeongwol** (secara harfiah bererti bulan terang), ialah gisaeng paling legenda semasa zaman Dinasti Joseon yang hidup semasa era pemerintahan Raja Jungjong. Dia dikatakan amat cantik, kepintaran berjenaka cepat yang mengagumkan dan kepintaran yang luarbiasa. Kehidupan peribadinya hampir keseluruhannya seakan-akan mitos yang memberi inspirasi kepada wayang, siri tv, opera dan banyak novel. Disebabkan ketegasan dan sifat semulajadinya yang bebas, dia menjadi ikon budaya moden yang popular bagi Korea.

Karya-karya
-----------

Walaupun hanya sebilangan kecil cebisan sijo dan geomungo yang wujud hari ini, semua itu mempamerkan ketukangan dan kemahiran kata-kata dan gubahan muzik. Sijonya kerap kali menggambarkan keindahan semulajadi Gaeseong dan tapak-tapak terkenalnya seperti Istana Manwoldae dan air terjun Bagyeon Pokpo. Yang lainnya memberi petunjuk mengenai tragedi kehilangan cintanya. Sesetengahnya juga menjawab sebilangan puisi dan sastera Cina klasik yang terkenal, sebahagian besarnya memaparkan cinta yang hilang. Dua daripada sijonya yang paling terkenal adalah: 

"동짓달 기나긴 밤을.."
동짓달 기나긴 밤을 한 허리를 버혀 내어
춘풍 니불 아래 서리서리 넣었다가
어론님 오신 날 밤이어든 굽이굽이 펴리라
*Aduhai, kiranya dapat kutangkap pati malam pertengahan musim sejuk yang dalam ini*
*Dan kulipatnya dengan lembut menjadi bau semerbak kulit bulan musim bunga,*
*Kemudian kubuka gelungannya pada malam kepulangan buah hatiku.*
"청산리 벽계수(靑山裏 碧溪水)야..."
청산리 벽계수(靑山裏 碧溪水)야 수이 감을 자랑 마라.
일도창해(一到滄海)하면 다시 오기 어려우니
명월(明月)이 만공산(滿空山)할 제 쉬어간들 어떠리.
*Byuk Kye-Soo yang dihormati, janganlah cakap besar untuk keluar dengan begitu awal.*
*Apabila sekali tuan mengharungi lautan, susah untuk pulang kembali.*
*Bulan penuh yang terang (Myeong-wol) di atas gunung yang kosong, apa kata tuan tinggal berehat di sini.*
**Grover Underwood** adalah watak rekaan dalam siri karangan Rick Riordan iaitu *Percy Jackson and the Olympians*. Dia adalah seekor satir, dari mitologi Yunani iaitu separuh kambing dan separuh manusia. Dia mempunyai tubuh bahagian atas manusia dengan kaki dan tanduk kambing. Dia menggunakan kaki palsu ketika ia ingin muncul di kalangan manusia. Tanduknya biasanya tersembunyi oleh rambut ikal coklat (walaupun akhirnya tumbuh terlalu tinggi untuk disembunyikan) dan kadang-kadang topi Rasta. Walaupun dia 32 tahun, usianya adalah setara dengan enam belas tahun kerana manusia matang setengah kepantasan manusia. Grover dilakonkan oleh Brandon T. Jackson dalam filem *Percy Jackson & the Olympians: The Lightning Thief*, filem yang diadaptasi dari buku pertama siri ini, *The Lightning Thief*.

Latar belakang
--------------

Grover adalah teman baik Percy Jackson, yang dia mampu menyambungkan kaitan empati, iaitu jika salah satu daripada duanya mati, yang satu lagi mungkin akan mati, juga (atau mereka akan hidup dalam keadaan bergantung kepada tumbuhan).

Grover dipaparkan sebagai sedikit pengecut, mudah takut. Ketika ini terjadi, matanya beralih menjadi celah seperti kambing dan dia mula makan perabot, tetapi dia selalu berusaha untuk membela teman-temannya dan sangat setia. Dia juga boleh menghadapi situasi berbahaya dengan cukup baik, misalnya, ketika beliau diculik oleh Polyphemus si Cyclops. Beliau sangai menyukai enchilada, disebutkan beberapa kali dalam seluruh siri. Juga dinyatakan dalam The Last Olympian bahawa dia takut pada arnab.

Sebagai seekor satir, Grover sangat mencintai alam dan membenci pencemaran. Dalam buku ketiga, dinyatakan bahawa dia jatuh hati pada Artemis, dewi perburuan. Dia mengulas, "Dia begitu... semulajadi.". Dia juga suka berada di dekat para Pemburu Artemis. Teman pacaran Grover adalah nymph bernama Juniper. Mereka pertama kali ditunjukkan bersama dalam *The Battle of the Labyrinth*. Anehnya, dia juga pernah jatuh hati pada semak beri biru. Dia sering membantu binatang, kerana dia boleh bercakap dengan mereka. Grover suka mencari Pan, dewa alam liar. Dia juga takut pada cyclopes.

Rujukan
-------



| * l
* b
* s
*Percy Jackson & the Olympians* oleh Rick Riordan |
| --- |
| Novel | *The Lightning Thief* • *The Sea of Monsters* • *The Titan's Curse* • *The Battle of the Labyrinth* • *The Last Olympian* • *The Demigod Files* |
| Filem | *Percy Jackson & the Olympians: The Lightning Thief* • *Percy Jackson: Sea of Monsters* |
| Watak | Percy Jackson • Annabeth Chase • Grover Underwood • Luke Castellan • Clarisse La Rue • Rachel Elizabeth Dare • Nico di Angelo • Thalia Grace • Tyson the Cyclops |

Pautan luar
-----------

* Official UK Site Diarkibkan 2007-04-08 di Wayback Machine
Ion karbenium metana. 
 *tert*-Butil kation, menunjukkan geometri planar dan hibridisasi sp2. 
 Ion karbonat metana 
**Karbokation** adalah ion daripada atom karbon yang bercas positif (kation). Antara contoh yang paling mudah ialah kation metenium, CH+  
3, metanium, CH+  
5 dan vinyl, C2H+  
3. Kadang-kadang, karbokation yang memiliki lebih daripada satu atom karbon bercas positif juga ditemui seperti etilena dikation, C2H2+  
4.

Sehingga awal 1970-an, semua karbokation dipanggil *ion karbonat*. Dalam kimia masa kini, karbokation ialah sebarang ion dengan atom karbon yang bercas positif, dikelaskan dalam dua kategori utama mengikut bilangan koordinasi karbon yang dikenakan: tiga dalam ion karbenium dan lima dalam ion karbonat. Tatanama ini dicadangkan oleh George A. Olah. Ion karbonat, yang pada asalnya ditakrifkan oleh Olah, dicirikan oleh skim ikatan draf dua-elektron tiga pusat dan pada dasarnya adalah sinonim dengan apa yang disebut 'karbokation tak klasik', iaitu karbokation yang mengandungi penyambungan ikatan sigma C-C atau C-H. Walau bagaimanapun, ada pihak lain mendefinisikan terma 'ion karbonat' sebagai alkana secara aloi protonasi atau alkilasi (iaitu, CR5+ , di mana R ialah hidrogen atau alkil), dengan pengecualian karbokation tak klasik seperti kation 2-norbornil.

Rujukan
-------

1. ↑  Grützmacher, Hansjörg; Marchand, Christina M. (1997). "Heteroatom stabilized carbenium ions". *Coord. Chem. Rev*. **163**: 287–344. doi:10.1016/S0010-8545(97)00043-X.
2. ↑  Robert B. Grossman (2007-07-31). *The Art of Writing Reasonable Organic Reaction Mechanisms*. Springer Science & Business Media. m/s. 105–. ISBN 978-0-387-95468-4.
3. ↑  Olah, George A. (1972). "Stable carbocations. CXVIII. General concept and structure of carbocations based on differentiation of trivalent (classical) carbenium ions from three-center bound penta- of tetracoordinated (nonclassical) carbonium ions. Role of carbocations in electrophilic reactions". *J. Am. Chem. Soc*. **94** (3): 808–820. doi:10.1021/ja00758a020.
4. ↑  Sommer, J.; Jost, R. (2000-01-01). "Carbenium and carbonium ions in liquid- and solid-superacid-catalyzed activation of small alkanes". *Pure and Applied Chemistry* (dalam bahasa Inggeris). **72** (12): 2309–2318. doi:10.1351/pac200072122309. ISSN 1365-3075.

Pautan luar
-----------

* Kategori berkenaan Karbokation di Wikimedia Commons
* Siaran Akhbar 1994 Hadiah Nobel dalam Kimia". Nobelprize.org. 9 Jun 2010

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman
* Jepun

 |
Carta aliran gelung *while*.
Dalam kebanyakan bahasa pengaturcaraan komputer, **gelung *while*** ("sementara/ketika") ialah pernyataan aliran kawalan yang membenarkan kod dilaksanakan berulang kali berdasarkan keadaan Boolean (benar-palsu) yang diberikan. Gelung *while* boleh dianggap sebagai pernyataan *if* yang berulang-ulang.

Huraian
-------

Konstruk *while* terdiri daripada blok kod dan keadaan/ungkapan. Keadaan/ungkapan dinilai, dan jika syarat/ungkapan adalah *benar*, kod keseluruhan dalam blok dilaksanakan. Ini berulang sehingga keadaan/ungkapan menjadi palsu. Oleh kerana gelung *while* menyemak keadaan/ungkapan sebelum blok dilaksanakan, struktur kawalan sering juga dikenali sebagai **gelung praujian**. Bandingkan ini dengan gelung *do while*, yang menguji keadaan/ungkapan *selepas* gelung telah dilaksanakan.

Contohnya, dalam bahasa pengaturcaraan C (serta Java, C#, Objective-C, dan C++ yang menggunakan sintaks sama dalam kes ini), serpihan kod

```
int x = 0;

while (x < 5) {
 printf ("x = %d\n", x);
 x++;
}

```
mula-mula menyemak sama ada *x* kurang daripada 5, dan kalau benar, maka {badan gelung} dilaksanakan, di mana fungsi *printf* dijalankan dan *x* ditambah dengan 1. Selepas melengkapkan semua pernyataan dalam badan gelung, keadaan, (*x* < 5), diperiksa semula, dan gelung dilaksanakan semula, proses ini berulang sehingga pemboleh ubah *x* mempunyai nilai 5.

Ambil perhatian bahawa adalah mungkin, dan dalam beberapa kes wajar, untuk keadaan *sentiasa* dinilai benar lalu mewujudkan gelung tak terhingga. Apabila gelung sedemikian sengaja direka, biasanya terdapat struktur kawalan lain (seperti pernyataan putus) yang mengawal penamatan gelung. Sebagai contoh:

```
while (true) {
 // do complicated stuff
 if (someCondition)
 break;
 // more stuff
}

```

Rujukan
-------

1. 1 2  "The while and do-while Statements (The Java™ Tutorials > Learning the Java Language > Language Basics)". *Dosc.oracle.com*. Dicapai pada 2016-10-21.
2. ↑  "while (C# reference)". *Msdn.microsoft.com*. Dicapai pada 2016-10-21.
**Jambatan Millau** (Bahasa Perancis: *Viaduc de Millau*) adalah sebuah jambatan jalan bersanggahkan kabel yang menyeberangi lembah Sungai Tarn, Millau yang terletak di selatan Perancis. Projek pembinaan jambatan ini dirancang bina (direka) oleh seorang juruteknik jambatan Perancis Michel Virlogeux dengan kerjasama bersama arkitek Britain, Lord Foster, *Millau* merupakan jambatan "vehicular" tertinggi di dunia, dengan puncak menaranya yang berketinggian 341 meter (1.118 kaki); tinggi sedikit dari Menara Eiffel dan hanya 40 m (132 kaki) lebih pendek dari Bangunan Empire State. *Millau* telah dibuka secara rasmi pada tanggal 14 Disember 2004 dan dibuka untuk lalu lintas pada 16 Disember 2004.

Sejarah
-------

Sebelum jambatan ini dibina, pengguna yang menggunakan jalan daripada Sepanyol ke Paris terpaksa mengharungi kesesakan trafik di kawasan Lembah Tarn berdekatan bandar Millau yang sering berlaku terutamanya pada cuti musim panas. Disebabkan perkara ini, rancangan untuk membina jambatan dimulakan.

Rujukan
-------

1. ↑  "">The Millau Bridge, BBC
**Jambatan Gemencheh** adalah jambatan yang menyeberangi Sungai Kelamah dan menghubungkan bandar Gemas dengan bandar bersebelahan Tampin. Semasa Perang Dunia Kedua jambatan ini menjadi medan pertempuran antara tentera Jepun  dan tentera Australia.

Jambatan Gemencheh semasa Pertempuran Malaya
--------------------------------------------

Jambatan Gemencheh (jauh di tengah) pada tahun 1945. Lebih dari 700 orang tentera Jepun dari Division Pengawal Imperial Jepun terbunuh di sini, dengan pihak Australia kehilangan hanya 8 orang dan 80 orang tercedera.
Semasa Pertempuran Malaya dalam Perang Dunia Kedua, Jambatan Gemencheh berhampiran Gemas menyaksikan pertempuran hebat antara Tentera Jepun Imperial dan 2/30th Battalion, 8th Division, Australian Imperial Force (AIF) dalam pertempuran yang dikenali sebagai pertempuran Jambatan Gemencheh. Pegawai Pemerintah Batalion adalah Lieutenant Colonel Frederick "Black Jack" Galleghan. Jambatan Gemencheh menghubungkan bandar Gemas dengan Tampin. Pihak Jepun perlu melalui Tampin dan perlu menyeberang Sungai Kelamah bagi sampai ke bandar Gemas.
**Jambatan Gantung Monorel** adalah salah satu daripada banyak jambatan di Putrajaya, Malaysia. Ia dibina untuk menghubungkan beberapa mercu tanda penting di kawasan Putrajaya seperti Pusat Konvensyen Putrajaya, Masjid Putra dan Kompleks Pentadbiran Kerajaan di Parcel E. Laluan utama jambatan ini mempunyai panjang kira-kira 240 meter dan lebar 10 meter. Ia dimiliki oleh Putrajaya Holdings Sdn. Bhd. dan direka oleh PJS International Sdn. Bhd.

Projek ini dihentikan pada tahun 2004 kerana kerajaan tidak meluluskan pembiayaan lanjut. Projek terhenti sering digambarkan sebagai sambungan hilang sistem pengangkutan awam yang direka untuk modal pentadbiran persekutuan. Kementerian Wilayah Persekutuan mengarahkan Perbadanan Putrajaya untuk melantik seorang perunding bebas untuk menjalankan kajian mengenai daya maju projek.

Rujukan
-------

1. ↑  "Putrajaya project now an eyesore". Diarkibkan daripada yang asal (asp) pada 2011-05-21. Dicapai pada 2008-04-28. Unknown parameter `|deadurl=` ignored (bantuan)

Lihat juga
----------

* Monorel Putrajaya

Koordinat: 2°54′58.2″N 101°40′44.7″E﻿ / ﻿2.916167°N 101.679083°E﻿ / 2.916167; 101.679083
**Lapisan rangkaian** atau **network layer** adalah lapisan ketiga dari bawah dalam model OSI di dalam rangkaian komputer. Lapisan rangkaian bertanggungjawab dalam penghantaran paket dalam sambungan rangkaian dari sumber ke penerima. Lapisan rangkaian akan memastikan setiap paket akan sampai ke destinasinya dengan cekap. 

Lapisan rangkaian menyediakan dua perkhidmatan yang berkaitan untuk memastikan paket akan sampai ke destinasinya iaitu : pensuisan dan penghalaan. Pensuisan adalah sambungan sementara yang wujud di antara sambungan-sambungan fizikal, yang akhirnya akan menghasilkan satu sambungan yang panjang untuk perhubungan rangkaian.

Penghalaan ialah memilih laluan yang terbaik, dari beberapa laluan yang ada, untuk menghantar paket dari satu titik ke titik yang lain. Penghalaan akan mengambil kira perkara-perkara seperti halaju, kos, dan keupayaan untuk bertukar laluan dalam perjalanan penghantaran.

Peranti yang beroperasi di lapisan rangkaian adalah seperti penghala, Bridge router dan suis.

Lihat juga
----------

* Model OSI
* Rangkaian komputer

  


|  |  |
| --- | --- |
| Ikon tunas | Rencana berkenaan pengkomputeran ini ialah rencana tunas. Anda boleh membantu Wikipedia dengan mengembangkannya. |

* l
* b
* s

* iconPortal Sains komputer
Koordinat: 30°45.43′N 121°58.13′E﻿ / ﻿30.75717°N 121.96883°E﻿ / 30.75717; 121.96883

Jambatan Donghai dalam pembinaan
Jambatan Donghai
**Jambatan Donghai** (Tulisan Cina Ringkas=东海大桥 Tulisan Cina Tradisional=東海大橋 Pinyin=Dōnghǎi Dàqiáo Maksud literal=Jambatan besar laut timur) adalah jambatan rentas laut yang terpanjang di dunia sehingga Jambatan Teluk Hangzhou dibuka pada 1 Mei 2008. Jambatan ini disiapkan pada 10 Disember 2005. Panjang keseluruhannya ialah 32.5 kilometer dan menghubungkan daratan Shanghai dengan Pelabuhan Laut Dalam Yangshan di Republik Rakyat China. Sebahagian besar jambatan ini terdiri dari jejambat berparas rendah dan terdapat beberapa bahagian berparas tinggi dan lebar yang disokong oleh kabel untuk membolehkan kapal-kapal besar melepasinya.

Lihat juga
----------

* Pelabuhan Shanghai
* Pelabuhan Laut Dalam Yangshan
* Jambatan Teluk Hangzhou

Pautan Luar
-----------

* Official site in Chinese
* Pictures of the Donghai Bridge
* Exciting Donghai Bridge and New Habor City Diarkibkan 2009-02-07 di Wayback Machine
Carta aliran gelung *do while*.
Dalam kebanyakan bahasa pengaturcaraan komputer, **gelung *do while*** ("buat sementara") ialah pernyataan aliran kawalan yang melaksanakan blok kod sekurang-kurangnya sekali, dan kemudian sama ada berulang kali melaksanakan blok atau berhenti melaksanakannya, bergantung pada keadaan Boolean (benar-palsu) yang diberikan pada penghujung blok.

Konstruk *do while* terdiri daripada simbol proses dan syarat. Pertama, kod dalam blok dilaksanakan, dan keadaannya dinilai kemudian. Jika keadaan itu benar, kod dalam blok itu dilaksanakan semula. Ini berulang sehingga keadaan menjadi palsu. Oleh kerana gelung *do while* menyemak keadaan selepas blok dilaksanakan, struktur kawalan sering juga dikenali sebagai **gelung pascaujian**. Berbeza dengan gelung *while*, yang menguji keadaan *sebelum* kod dalam blok dilaksanakan, gelung *do while* ialah gelung keadaan keluar. Ini bermakna bahawa kod mesti sentiasa dilaksanakan terlebih dahulu dan kemudian ungkapan atau keadaan ujian dinilai. Jika ia benar, kod itu melaksanakan badan gelung sekali lagi. Proses ini diulang selagi ungkapan bernilai benar. Jika ungkapan itu palsu, gelung ditamatkan dan kawalan dipindahkan ke pernyataan berikutnya. Dalam erti kata lain, ketika gelung *while* menetapkan kebenaran pernyataan sebagai prasyarat untuk pelaksanaan kod, gelung *do-while* memperuntukkan pelaksanaan berterusan tindakan tertakluk kepada kepalsuan syarat, dengan kepalsuan (iaitu kebenaran penolakan syarat) ditetapkan sebagai syarat berikutnya.

Ia adalah mungkin, dan dalam beberapa kes yang wajar, syarat itu sentiasa dinilai kepada benar lalu mewujudkan gelung tak terhingga. Apabila gelung sedemikian sengaja direka, biasanya terdapat struktur kawalan lain (seperti pernyataan pemutus) yang membenarkan penamatan gelung.

Sesetengah bahasa mungkin menggunakan konvensyen penamaan yang berbeza untuk jenis gelung ini. Sebagai contoh, bahasa Pascal dan Lua mempunyai gelung "*repeat until*" yang terus berjalan *sehingga* ungkapan kawalan adalah benar (dan kemudian ditamatkan) — manakala gelung *while* berjalan *semasa* ungkapan kawalan adalah benar (dan ditamatkan sebaik sahaja ungkapan menjadi palsu).

Pautan luar
-----------

* *do* {...} *while* (0) dalam makro C
Lapisan epidermis kulit
**Lapisan epidermis** adalah lapisan paling luar kulit. Lapisan ini terbentuk daripada beberapa tisu epitelium iaitu stratum korneum, stratum lusidum, stratum granulosum, stratum spinosum, stratum basal. Di bawah lapisan ini terdapat lapisan dermis.

Lapisan
-------

Lapisan epidermis boleh dibahagikan kepada dua bahagian utama iaitu lapisan bersisik atau lapisan Horny dan lapisan Janasel.

### Lapisan bersisik atau Horny

Lapisan ini terdapat di bahagian terluar. Ciri-ciri sel di bahagian ini adalah leper, tertekan dan telah hilang sifat bentuk selnya. Manakala sel-sel di sebelah luar lapisan bersisik ini adalah sel-sel yang telah mati. Apbabila ia haus atau terkikis, ia akan diganti oleh sel-sel baru yang dihasilkan oleh lapisan janasel.

### Lapisan Janasel

Sel di bahagian lapisan janasel adalah berbentuk bulat dan mempunyai nukleus. Sel dari lapisan ini sentiasa membiak dan membentuk sel yang baru untuk mengganti sel yang hilang kerana terkikisnya lapisan bersisik di muka kulit luar.

Epidermis tidak dibekalkan dengan salur darah. Ia menerima zat-zat makanannya melalui bendalir limfatik yang mengalir di antara sel-sel di lapisan kulit sebelah bawah. Epidermis mempunyai ketebalan lapisan yang berbeza mengikut bahagian tubuh, lapisan yang tebal sekali adalah di tapak kaki.

Bahan pewarna (pigmen), yang dikenali sebagai melanin yang didapati di dalam kulit tubuh manusia akan bertindak dalam menentukan warna kulit manusia.

Gambar tambahan
---------------

* Epidermis dan dermis kulit manusiaEpidermis dan dermis kulit manusia
* Sebahagian epidermisSebahagian epidermis
* Tomografi koheran optik hujung jariTomografi koheran optik hujung jari
* Keratan rentas lapisan kulitKeratan rentas lapisan kulit
**Jambatan Guillemard** merupakan sebuah jambatan keretapi yang mana kebanyakan strukturnya dibina dengan menggunakan besi. Jambatan ini merentasi Sungai Kelantan yang bermula di Paloh Rawa, Machang ke Kursial, Tanah Merah, Kelantan. Jambatan Guillemard mula dibina pada tahun 1920, dan pembinaan jambatan ini diselesaikan pada bulan Julai 1924. Jambatan ini merupakan jambatan keretapi yang terpanjang di Malaysia.

Sejarah
-------

Jambatan Guillemard atau juga dikenali dengan nama Jambatan Kursial telah dibina pada tahun 1920 oleh Metro Carriage Wagon & Finance Company Limited, Wednesbury Works England dan telah siap pada tahun 1924. Panjang jambatan ini adalah 609.6 meter. Perasmiannya telah disempurnakan oleh Sultan Ismail Ibni Al-Marhum Sultan Muhammad IV pada tahun 1925. Nama "Guillemard" diambil sempena nama Gabenor British pada masa itu, iaitu Sir Laurence Guillemard. Tujuan utama jambatan ini dibina adalah untuk menyediakan laluan bagi keretapi dan kenderaan-kenderaan lain. 

Walau bagaimanapun, pada 12 Disember 1941 jambatan keretapi "Guillemard" ini telah musnah setelah diletupkan oleh tentera British bagi menghalang kemaraan tentera Jepun ke Kuala Krai. Selepas tamat Perang Dunia II, jambatan keretapi ini telah dibaik pulih dan dibuka semula kepada lalulintas pada 7 September 1948. Pembukaan semula jambatan ini telah dirasmikan oleh Sultan Ibrahim Ibni Al-Marhum Sultan Muhammad IV pada 7 September 1948.

Pada 1 Februari 1988, setelah pembinaan jambatan baru siap dibina di kawasan berdekatan, Jambatan Guillemard tidak lagi digunakan untuk kenderaan bermotor dan kini ia hanya digunakan oleh Keretapi Tanah Melayu sahaja.

Gambar Jambatan Guillemard yang telah dirobohkan oleh Tentera British. Kelihatan askar-askar Jepun sedang menyeberanginya dalam kemaraan mereka ke Kuala Krai. Sumber Arkib Negara Malaysia

Rujukan
-------

1. ↑  "Foto dari carian di laman Arkid Negara Malaysia". Diarkibkan daripada yang asal pada 2016-03-15. Dicapai pada 2021-09-28.

Pautan luar
-----------

* Info Jambatan Guillemard di laman web Kerajaan Kelantan[*pautan mati kekal*]
* Foto Jambatan Guillemard di laman web geofflawrence[*pautan mati kekal*]
* Info dan foto-foto menarik di laman *fotopages raykinzoku* Diarkibkan 2007-12-14 di Wayback Machine


|  |  |
| --- | --- |
| Ikon tunas | Rencana berkaitan Kelantan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Kapal pukat tunda pelagik RSW*Brendelen* SO709 buatan Ireland berlabuh di Skagen.
**Kapal pukat tunda** adalah kapal komersial yang menangkap ikan secara menyeret atau menarik pukat jala di belakang kapal sepanjang dasar laut pada kedalaman yang ditentukan.

Sejarah
-------

Binaan kapal ini mula dikembangkan pada abad ke-19, di pelabuhan perikanan Brixham, England. Kecekapan tangkapan yang diraih daripada perkembangan teknologi ini segera menghabiskan sumber ikan setempat para nelayan setempat secara berlebihan sehinggakan mereka memperluas kawasan penangkapan ikan mereka lebih jauh dari sebelumnya. Rekaan kapal ini turut tersebar dalam kalangan nelayan seluruh dunia.

Binaan
------

Rujukan
-------

1. ↑  F/V *Brendelen* Vessel details and current position.
2. ↑  "History of a Brixham trawler". JKappeal.org. 2 March 2009. Diarkibkan daripada yang asal pada 2 December 2010. Dicapai pada 13 September 2010.
3. ↑  "Pilgrim's restoration under full sail". BBC. Dicapai pada 2 March 2009.

Templat:Tunas-kapal
Koordinat: 40°07′N 144°19′E﻿ / ﻿40.117°N 144.317°E﻿ / 40.117; 144.317

Jurang Jepun terletak di timur pulau Honshū.
**Jurang Jepun** ialah sebuah jurang lautan yang menganggotai Lingkaran Api Pasifik, di dasar laut utara Lautan Pasifik dekat timur laut Jepun. Ia menjangkau dari Kepulauan Kuril hingga Kepulauan Bonin dan kedalaman maksimumnya 9,000 meter (29,500 ka). [*perlu rujukan*] Ia bersambung dengan Jurang Kuril-Kamchatka di utara, dan Jurang Izu-Ogasawara di selatan dengan kepanjangan 800 km (500 bt). Jurang ini terbentuk apabila Plat Pasifik terbenam di bawah keping benua Okhotsk. Proses pembenaman ini menyebabkan plat yang menurun itu lentur, maka terbentuknya jurang laut dalam. Pergerakan yang berterusan di zon benam yang berhubung dengan Jurang Jepun ini merupakan salah satu punca utama tsunami dan gempa bumi di utara Jepun, gempa bumi dan tsunami Tōhoku yang berlaku pada 11 Mac 2011.

Lihat juga
----------

* Jurang lautan
* Lingkaran Api Pasifik

Rujukan
-------

Catatan

1. ↑  "salinan arkib". Diarkibkan daripada yang asal pada 2011-07-22. Dicapai pada 2012-02-08.
2. ↑  "Magnitude 8.9 – NEAR THE EAST COAST OF HONSHU, JAPAN 2011 March 11 05:46:23 UTC". United States Geological Survey (USGS). Dicapai pada 11 March 2011.

Pautan luar
-----------

* Kategori berkenaan Jurang Jepun di Wikimedia Commons

  

Templat:Japan-geo-stub
Templat:East Asia plates
**Ice Creamusume** (アイスクリー娘。) merupakan kumpulan luar negara pertama dari Hello! Project. Ice Creamusume dipilih dari enam pemenang dalam rancangan televisyen Taiwan,China iaitu rancangan **H!P New Star TV Show** atau **H!P New Star Audition**.

Anggota Kumpulan
----------------

Setiap anggota kumpulan Ice Creamusume diberi nama perisa Aiskrim.

* Wu Si Xuan / Shen Shen (Ketua) - Aiskrim *Blueberry*
* Zhong An Qi / Anchii (Naib ketua) - Aiskrim Kopi
* Ceng De Ping / Pei Pei - Aiskrim Vanilla
* Zhao Guo Rong / Youko - Aiskrim Strawberri
* Qiu Cui Ling / Rei Rei - Aiskrim *Chocolate-mint*
* Gu Yun / Guu-chan - Aiskrim Mangga

Sejarah Kumpulan
----------------

### 2008

**Ice Creamusume** merupakan pemenang dalam rancangan televisyen Taiwan,China iaitu rancangan H!P New Star TV Show atau H!P New Star Audition. Tujuan ujibakat dijalankan untuk menambahkan lagi artis Asia dalam Hello! Project. Ujibakatnya bermula tahun 2007 dan pemenangnya diumumkan pada September 2008.

### 2009

Pada 9 Januari, **Ice Creamusume** telah memasarkan album mini pertama mereka, **1st Zui Bang!** di Taiwan, dan **1st Saikou!** di Jepun pada 16 Januari. Album mini mereka juga terdapat lagu-lagu nyanyian Morning Musume seperti, Renai Revolution 21 dibawah nama Lian Ai Ge Ming 21.

Ice Creamusume akan membuat kemunculan pertama mereka di konsert the Haro☆Pro Award '09 ~Elder Club Sotsugyou Kinen Special~, juga merupakan konsert graduasi untuk ahli Elder Club.

Diskografi
----------

### Album Mini (China)

| # | Judul | Tarikh dipasarkan |
| --- | --- | --- |
| 1 | 1st 最棒！ (1st Zui Bang!) | 09.01.2009 |

### Album Mini (Jepun)

| # | Judul | Tarikh dipasarkan |
| --- | --- | --- |
| 1 | 1st 最高！(1st Saikou!) | 16.01.2009 |

Pautan Luar
-----------

* Hello! Project Official Site Diarkibkan 2009-10-13 di Wayback Machine
* Hello! Project Taiwan Official Site Diarkibkan 2007-06-24 di Wayback Machine
* Blog Ice Creamusume Diarkibkan 2011-05-13 di archive.today

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Ichthyostega
Tengkorak kepala Ichthyostega di sebuah muzium geologi di Copenhagen, Denmark.
**Ichthyostega** mempunyai kaitan antara ikan dan amfibia sebenar. Itulah sebabnya, ia memiliki ciri akuatik dan amfibia. Mempunyai empat kaki, badan diliputi sisik dan ekor bersirip. Apabila keluar daripada air, ia bernafas melalui paru-paru yang disokong oleh tulang rusuk dan tulang belakangnya. Namun, ahli paleontologi percaya Ichthyostega hanya mampu bertahan di darat untuk seketika sahaja. Kebanyakan masanya dihabiskan di dalam air.

Nama saintifik  : Ichthyostega

Saiz  : Kira-kira 1 m ( panjang )

Makanan  : Ikan

Habitat  : Air dan darat

Penemuan  : Eropah

Zaman kehidupan  : Akhir Zaman Devonian

Perbezaan antara Ichthyostega dan Haiwan Amfibia moden
------------------------------------------------------

| Perbezaan | **Ichthyostega** | Haiwan Amfibia moden |
| --- | --- | --- |
| Kulit | Diliputi sisik kecil | Terdedah dan licin, malah sebagai organ pernafasan |
| Kaki | Jari kaki depan tidak diketahui, 7 jari di belakang | 4 jari kaki depan, 5 jari kaki belakang |
| Telinga | Strukturnya lebih sesuai di dalam air | Mempunyai telinga tengah dan berfungsi dengan baik di dalam air |

Rujukan
-------
**Jessica Andrea Watkins** (lahir 5 Mei 1988) ialah seorang ahli geologi Amerika, bekas pemain ragbi antarabangsa, dan calon angkasawan NASA kelas 2017.

Kehidupan awal dan pendidikan
-----------------------------

Jessica Watkins dilahirkan pada 5 Mei 1988 di Gaithersburg, Maryland untuk Michael dan Carolyn Watkins. Keluarganya berpindah ke Lafayette, Colorado, di mana dia lulus dari Fairview High School. Beliau memperoleh Ijazah Sarjana Muda dalam Sains Geologi dan Alam Sekitar dari Stanford University, dan merupakan ahli pasukan ragbi. Selepas Stanford, Watkins memperoleh Doktor di Geologi dari Universiti California, Los Angeles. Penyelidikan siswazahnya memberi tumpuan kepada mekanisme penempatan untuk tanah runtuh di Marikh, termasuk kesan aktiviti air. Sebelum pemilihannya sebagai calon angkasawan, Watkins adalah rakan pasca kedoktoran di Institut Teknologi California, di mana beliau juga seorang penolong jurulatih kepada pasukan bola keranjang wanita.

Rujukan
-------

1. 1 2  Garcia, Mark (February 7, 2018). "Astronaut Candidate Jessica Watkins". *NASA* (dalam bahasa Inggeris). Dicapai pada September 20, 2018.
2. ↑  Watkins, Jessica A.; Ehlmann, Bethany L.; Yin, An (2015-02-01). "Long-runout landslides and the long-lasting effects of early water activity on Mars". *Geology* (dalam bahasa Inggeris). **43** (2): 107–110. Bibcode:2015Geo....43..107W. doi:10.1130/G36215.1. ISSN 0091-7613.

Pautan luar
-----------

* Tapak web rasmi
**Hon Perancis** (juga dikenali sebagai Hon F) ialah sejenis alat muzik bras yang diperbuat daripada ruangan yang berupa lilitan dengan bukaan berkembang. Hon F merupakan alat muzik tranpos, dan ditulis dengan jeda ke-5 lebih tinggi daripada not sebenar pada klef trebel.

Nama "Hon Perancis" dijumpai dalam Bahasa Inggeris, dan diggunakan buat pertama kalinya pada akhir kurun ke-17. Manusia pada asalnya meniup tanduk sebenar haiwan sebelum mencuba meniru rupanya dengan logam. Hon dapat digolongkan kepada hon tunggal, hon ganda 2, hon ganda 2 kompensat, dan hon ganda 3. Kepelbagaiannya dalam sejarah hon juga memperlihatkan kewujudan hon semula jadi, hon Vienna, melofon, hon pancaragam dan tuba Wagner. Perbincangan tentang penulisan muzik hon mesti dikaitkan dengan memenuhi keperluan yang berbeza bagi orkestra dan kumpulan konsert, yang berbeza daripada kumpulan pancaragam, dan juga merangkumi kegunaan hon dalam pelbagai jenis muzik, termasuk muzik kamar dan jazz. Orkestra klasik pada kelazimannya mempunyai 2 pemain hon F. Hon F dahulunya jarang digunakan untuk muzik jazz.

Rujukan
-------

1. ↑  Beakes, Jennifer (2007). *The Horn Parts in Handel's Operas and Oratorios and the Horn Players who Performed in These Works* (dalam bahasa Inggeris). City University of New York. m/s. 50, 116–18, 176, 223–25, 439–40, 444–45.
Rencana ini ialah mengenai suatu dewa disembah masyarakat Romawi.  Untuk planet yang turut dinamakan sedemikian oleh sesetengah negara Nusantara, sila lihat Musytari.
Patung marmar Jupiter bertarikh abad pertama Masihi dengan perhiasan gangsa ditambah semasa abad ke-19.
**Jupiter** (juga dieja dalam Latin: *Iūpiter*code: la is deprecated  atau **Iuppiter** [ˈjʊppɪtɛr; yup-pi-tér] atau **Iovis** [ˈjɔwɪs; yo-wis]) merupakan dewa langit dan guruh serta raja segala dewa-dewi menurut mitologi kepercayaan orang Rom purba, malah dia dianggap sebagai mahadewa dalam anutan kepercayaan ini.

Dewa ini merupakan dewa terutama dipuja sepanjang zaman Republik dan Empayar yang berlarutan di tamadun tersebut sehinggalah naiknya kekuasaan Constantine I sebagai raja yang menyebarkan ajaran Kristian di seluruh naungan baginda.

Rujukan
-------

1. ↑  
*Iūpiter*
is thought to be the historically older form and *Iuppiter* to have arosen through the so-called *littera*-rule. Compare Weiss (2010) Diarkibkan 2016-10-17 di Wayback Machine.

| Siri mitologi Rom |
| --- |
| **Dewa-dewi Utama** |
| Apollo | Ceres | Diana | Juno | Jupiter | Mars | Mercurius | Minerva | Venus | Vulcanus | Divus Augustus | Divus Julius | Fortuna | Lares | Pluto | Quirinus | Sol | Vesta |
***Gorgosaurus*** (/ ˌɡɔːrɡəˈsɔːrəs / GOR-gə-SOR-əs; yang bermaksud "kadal mengerikan") adalah genus dinosaur tyrannosaurid theropod yang tinggal di barat Amerika Utara semasa Zaman Kapur Akhir (Campanian), antara sekitar 76.6 dan 75.1 juta tahun yang lalu. Mayat fosil telah dijumpai di wilayah Alberta Kanada dan mungkin negara Montana A.S. Ahli paleontologi hanya mengenal spesies jenis, *G. libratus*, walaupun spesies lain telah disebut secara keliru dengan genus.

Seperti tyrannosaurids yang paling terkenal, *Gorgosaurus* adalah pemangsa bipedal dengan berat lebih dari dua tan metrik ketika dewasa; berpuluh-puluh giginya yang besar dan tajam melapisi rahangnya, sementara bahagian depannya yang dua jari kecil. Gorgosaurus paling dekat dengan *Albertosaurus*, dan lebih jauh berkaitan dengan *Tyrannosaurus* yang lebih besar. *Gorgosaurus* dan *Albertosaurus* sangat serupa, dibezakan terutamanya oleh perbezaan halus pada gigi dan tulang tengkorak. Sebilangan pakar menganggap *G. libratus* sebagai spesies *Albertosaurus*; ini akan menjadikan Gorgosaurus sebagai sinonim junior genus itu.

*Gorgosaurus* tinggal di persekitaran dataran banjir yang subur di sepanjang pinggir laut dalam. Itu adalah pemangsa puncak, yang memakan banyak ceratopsid dan hadrosaur. Di beberapa kawasan, *Gorgosaurus* wujud bersama tyrannosaurid lain, *Daspletosaurus*. Walaupun haiwan ini memiliki ukuran yang hampir sama, ada beberapa bukti pembezaan niche antara keduanya. Gorgosaurus adalah tyrannosaurid yang terwakili terbaik dalam catatan fosil, yang diketahui dari puluhan spesimen. Peninggalan yang banyak ini telah membolehkan para saintis menyiasat ontogeninya, sejarah hidup dan aspek lain dari biologinya.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Gartner**, secara rasmi dikenali sebagai **Gartner, Inc.** ialah firma penyelidikan dan penasihat global yang memberikan pandangan, nasihat, dan alat untuk pemimpin dalam IT, Kewangan, HR, Perkhidmatan Pelanggan dan Sokongan, Perundangan dan Pematuhan, Pemasaran, Penjualan, dan fungsi Rantaian Bekalan di seluruh dunia. Mereka ialah ahli S&P 500. Ibu pejabatnya berada di Stamford, Connecticut, Amerika Syarikat. Firma itu menukar namanya dari **Gartner Group, Inc** kepada Gartner pada tahun 2000.

Penyelidikan yang disediakan oleh Gartner mempunyai sejarah yang disasarkan CIO, IT senior, pemasaran, dan pemimpin rantaian bekalan. Pengambilalihan CEB, Inc. telah memperluaskan rangkaian dan kelebihan tawaran untuk menyokong setiap fungsi perniagaan dalam setiap saiz industri dan perusahaan. Pelanggan Gartner termasuk syarikat besar, agensi kerajaan, syarikat teknologi dan masyarakat pelaburan. Pangkalan pelanggan mereka terdiri daripada 12,000 organisasi di lebih 100 negara. Produk dan perkhidmatan syarikat termasuk Penyelidikan, Program Eksekutif, Perundingan dan Peristiwa. Ditubuhkan pada tahun 1979, Gartner mempunyai lebih daripada 15,000 pekerja yang terletak di 100+ pejabat di seluruh dunia.

Gartner menggunakan kitaran haip dan Magic Quadrants untuk visualisasi hasil analisis pasarannya. 

Perwakilan grafik kitaran haip, menunjukkan tahap kematangan, penerimaan, dan penggunaan sosial teknologi tertentu.

Rujukan
-------

1. 1 2 3 4 5  "Gartner Inc, IT:NYQ financials - FT.com". *markets.ft.com*. Diarkibkan daripada yang asal pada 7 February 2018. Dicapai pada 4 May 2018. Unknown parameter `|deadurl=` ignored (bantuan)
2. ↑  "About Gartner". *www.gartner.com* (dalam bahasa Inggeris). Dicapai pada 2018-06-28.
3. ↑  GmbH, finanzen.net. "S&P 500 Stocks | S&P 500 Companies | S&P 500 Values | Markets Insider". *markets.businessinsider.com*. Dicapai pada 2018-06-28.
4. ↑  
"EDGAR Form 10-Q" (TXT). Securities and Exchange Commission. February 14, 2001.
5. ↑  "Gartner Has Acquired CEB | Gartner Acquisitions". *www.gartner.com*. Dicapai pada 2018-06-28.
6. ↑  "Gartner at a Glance" (PDF). *Gartner.com*. Dicapai pada 28 June 2018.

Pautan luar
-----------

* Tapak web rasmi
***Hunminjeongeum Haerye*** (secara harfiah bermaksud "Penjelasan dan Misal Bunyi yang Betul bagi Pendidikan Rakyat"), juga dipanggil *Hunminjeongeum Edisi Haerye* atau ringkasnya *Haerye,* ialah satu ulasan terhadap *Hunminjeongeum*, pengisytiharan asal hangul.

Ia ditulis oleh cendekiawan-cendiakawan *Jiphyeonjeon*, yang diarahkan oleh Raja Sejong. Di samping mukadimah oleh Raja Sejong (dipetik daripada permulaan *Hunminjeongeum*) dan satu kolofon oleh Jeong Inji (鄭麟趾), ia mengandungi bab-bab berikut:

1. "Penjelasan tentang Rekabentuk Huruf" (制字解)
2. "Penjelasan tentang Sukukata Permulaan" (初聲解)
3. "Penjelasan tentang Sukukata Pertengahan" (中聲解)
4. "Penjelasan tentang Sukukata Pengakhiran" (終聲解)
5. "Penjelasan tentang Gabungan Huruf" (合字解)
6. "Contoh Penggunaan Huruf" (用字例)

Lihat *rekabentuk huruf Hangul* bagi satu petikan penerangan rekabentuk huruf dari bab 2 hingga 4.

Penerbitan asal terdiri daripada 65 mukasurat bertulisan hanja menurut aksara regular, kecuali tempat hangul disebutkan dan dilukis. Hanya satu salinan asal yang wujud, yang dipamerkan kepada khalayak ramai pada tahun 1940 oleh Jeon Hyeongpil, seorang pengumpul barangan antik yang memperolehinya daripada Lee Hangeol (1880–1950), yang keluarganya memilikinya selama beberapa keturunan.

Kini disimpan di Muzium Seni Kansong (간송 미술관; 澗松美術館), ia adalah Khazanah negara no. 70 Korea Selatan dan berada dalam Memory of the World Register UNESCO sejak Oktober 1997.

Pautan luar
-----------

* Keseluruhan penerbitan yang ditaip dalam hanja dan terjemahan dalam bahasa Jepun
* Keseluruhan dokumen yang diimbas Diarkibkan 2016-03-05 di Wayback Machine
* Sumber lain salinan imbasan dokumen


  

Templat:Writingsystem-stub